OpenLLM-France/wikimedia huggingface dataset:
# Sisimbri

Sisymbrium és un gènere de plantes amb flors de la família de les brassicàcies. El nom del gènere prové de la paraula grega sisimbrion que designava una mena de creixen. És originari de les regions de clima temperat d'ambdós hemisferis.
Com en altres gèneres de la família de les brassicàcies, els trets del seus fruits (síliqües) permeten la identificació específica.
Als Països Catalans es presenten com autòctones les espècies següents: Sisymbrium runcinatum, Sisymbrium officinale, Sisymbrium erysimoides, Sisymbrium orientale, Sisymbrium irio, Sisymbrium assoanum, Sisymbrium austriacum i Sisymbrium crassifolium.

## Algunes espècies

* Sisymbrium altissimum – Mostassa de Jimm Hill
* Sisymbrium crassifolium
* Sisymbrium irio –
* Sisymbrium loeselii –
* Sisymbrium officinale – Sisimbri medicinal
* Sisymbrium orientale –
* Sisymbrium sophia –
* Sisymbrium strictissimum – planta perenne
* Sisymbrium turczaninowii
* Sisymbrium volgense – (sinònim S. wolgense)
S. nasturtium-aquaticum actualment es classifica dins el gènere Nasturtium. S. tenuifolium és un sinònim de Diplotaxis tenuifolia

## Referències

* ↑ Bolòs i Vigo Flora dels Països Catalans Barcelona 1990
* ↑ Bolòs i Vigo Flora dels Països Catalans Barcelona 1980
# Shokugeki no Soma

Shokugeki no Soma (食戟のソーマ, Shokugeki no Sōma) és una sèrie manga japonesa escrita per Yūto Tsukuda i il·lustrada per Shun Saeki. Es va publicar a la revista Weekly Shōnen Jump de Shueisha entre el novembre del 2012 i el juny del 2019, i se'n van editar 36 volums tankōbon. S'ha adaptat en un anime produït per J.C.Staff i estrenat el 2015, del qual s'han emès cinc temporades.

## Argument

La sèrie se situa principalment a l'escola de cuina d'elit Totsuki, a Tòquio, d'on es gradua només un grapat d'estudiants cada any. El campus de l'escola és extens i inclou diverses aules de cuina, clubs de recerca i grans pavellons per a les competicions. Els millors estudiants ocupen els deu seients del Consell de l'escola, un dels principals òrgans de govern, juntament amb el director. Qualsevol alumne pot desafiar-ne un altre a un shokugeki, una batalla culinària, amb l'objectiu —entre altres— d'aconseguir estris de cuina, de formar part d'una societat culinària o del Consell, o de ser expulsat de l'escola.
L'adolescent Soma Yukihira vol convertir-se en xef al restaurant de la família i superar les habilitats culinàries del seu pare, en Joichiro. En Joichiro, però, troba una altra feina a l'estranger i ha de tancar el restaurant. En Joichiro matricula en Soma a l'escola Totsuki: el noi aconsegueix superar la prova d'accés tot i l'objecció de l'Erina Nakiri, la neta del director. En Soma té una plaça a la residència Polaris del campus, on coneix altres aspirants a xef, i la sèrie segueix les seves aventures un cop es proposa de ser el millor estudiant de l'escola.

## Anime

L'adaptació a l'anime fou dirigida per Yoshitomo Yonetani, amb guió de Shogo Yasukawa i amb Yoshitsugu Matsuoka com a Soma Yukihira. La primera temporada, de 24 episodis, es va emetre entre l'abril i el setembre del 2015.
La segona temporada, de 13 episodis, es va emetre del 2 de juliol al 24 de setembre del 2016. La tercera temporada es va dividir en dues meitats: la primera, del 4 d'octubre al 20 de desembre del 2017, i la segona, del 9 d'abril al 25 de juny del 2018. La quarta temporada es va emetre del 12 d'octubre al 28 de desembre del 2019. La cinquena i última, de l'11 d'abril al 25 de setembre del 2020.

## Referències

* ↑ «J.C. Staff Food Wars: Shokugeki no Soma Anime Cast Yoshitsugu Matsuoka», 09-11-2014. Arxivat de l'original el 11 novembre 2014. [Consulta: 4 abril 2014].
* ↑ «Food Wars! Shokugeki no Soma Season 2 Listed With 13 Episodes», 28-06-2016. Arxivat de l'original el 28 juny 2016. [Consulta: 28 juny 2016].
* ↑ «Food Wars! The Third Plate Anime's 2nd Cour Premieres on April 8», 05-03-2018. Arxivat de l'original el 14 març 2018. [Consulta: 14 març 2018].
* ↑ «Food Wars! Shokugeki no Soma Anime's 4th Season Reveals New Visual, October 11 Premiere», 02-09-2019. [Consulta: 2 setembre 2019].
* ↑ «Food Wars! Shokugeki no Soma Anime Gets 5th Season in April 2020», 21-12-2019. [Consulta: 21 desembre 2019].
# Sierentz

Sierentz (en alsacià Sierez) és un municipi francès, situat a la regió del Gran Est, al departament de l'Alt Rin. L'any 2006 tenia 2.647 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.530 | 1.633 | 1.711 | 1.666 | 2.106 | 2.442 |

## Administració

Llista d'alcaldes :
| Període | Identitat | Partit |
| 2001- | Jean-Marie Belliard | |
# Sierra Carapé

La Sierra Carapé o Sierra de Carapé és una serralada ubicada al departament de Maldonado, al sud de l'Uruguai. Aquesta serralada creua el departament de Maldonado d'oest a est i entra al departament de Rocha. És la frontera natural entre els departaments de Lavalleja i Maldonado.
En aquesta serralada es troba el punt més alt del país, el Cerro Catedral, amb 513,66 msnm.

## Galeria

* Prop del Cerro Catedral (o Cerro Cordillera), el punt més alt de l'Uruguai.
* El cim del Cerro Catedral.

## Referències

* ↑ (castellà) Cerro Catedral Arxivat 2008-12-02 a Wayback Machine., Pàgina web de la Municipalitat de Maldonado, Uruguai.
* ↑ (anglès) Peakbagger.com: Cerro Catedral, Uruguai
# Slint

Slint va ser un grup estatunidenc de post-rock format el 1986 a Louisville, Kentucky. La seva discografia consisteix d'un EP sense títol (1994) i dos àlbums d'estudi: Tweez (1989) i Spiderland (1991). Aquest últim està àmpliament considerant com un dels discs precursors del post-rock i el math rock, així com un dels més influents del gènere.
El grup estava format pel baterista i ocasional vocalista i guitarrista Britt Walford, el vocalista principal Brian McMahan i el guitarrista David Pajo. El baixista fou Ethan Buckler a Tweez i Todd Brashear a Spiderland.
Slint es va separar poc abans de la publicació de Spiderland degut a la depressió de McMahan i la seva conseqüent entrada en un hospital psiquiàtric. Tot i això, amb el temps l'àlbum va desenvolupar un seguiment de culte, sent considerat un dels més importants de la música indie. Desde llavors, el grup es va reunir breument el 1992 i el 1994. El 2005, el 2007 i del 2013 al 2014 es van tornar a reunir per sortir de gira, interpretant principalment les cançons de Spiderland.
El 2014, el cineasta Lance Bangs va dirigir un documental sobre Slint, comptant amb entrevistes amb tots els membres del grup.

## Discografia
### Àlbums

* Tweez (1989)
* Spiderland (1991)

### EPs

* - (sense títol) (1994)

## Vegeu també

* Breadcrumb Trail, el documental sobre Slint, a YouTube.

## Referències

* ↑ Sacher, rew; Sacher, rew. «Slint's 'Spiderland' turns 30 — a look back on the album that created a genre and remains timeless» (en anglès). [Consulta: 4 gener 2023].
* ↑ «Slint Biography, Songs, & Albums» (en anglès). [Consulta: 4 gener 2023].
* ↑ «Spiderland by Slint: the album that reinvented rock» (en anglès), 01-05-2014. [Consulta: 4 gener 2023].
* ↑ Interviews, Clash Magazine Music News, Reviews &; Murray, Robin. «Slint To Reform!» (en anglès britànic), 23-07-2013. [Consulta: 4 gener 2023].
# Síndrome per embòlia grassa

La síndrome per embòlia de greix o síndrome per embòlia grassa es produeix quan el greix entra al torrent sanguini (embòlia de greix) i provoca símptomes i signes, que solen començar en un dia. Això pot incloure una erupció petequial, disminució del nivell de consciència i dificultat per respirar. Altres símptomes poden incloure febre i disminució de la producció d'orina. El risc de mort és d'un 10%.
L'embòlia grassa es produeix amb més freqüència com a resultat de fractures d'ossos com el fèmur o la pelvis. Altres causes potencials inclouen pancreatitis, cirurgia ortopèdica, trasplantament de medul·la òssia i liposucció. El mecanisme subjacent implica una inflamació generalitzada. El diagnòstic es basa en la clínica.
El tractament és principalment cures de suport. Això pot implicar oxigenoteràpia, líquids intravenosos, i ventilació mecànica. Tot i que sovint s'aboquen petites quantitats de greix a la sang després d'una fractura òssia, la síndrome d'embòlia grassa és rara. La malaltia va ser diagnosticada per primera vegada el 1862 per Zenker.

## Referències

* 1 2 3 4 Akhtar, S «Fat embolism.». Anesthesiology Clinics, vol. 27, 3, 01-09-2009, pàg. 533–50, table of contents. DOI: 10.1016/j.anclin.2009.07.018. PMID: 19825491.
* 1 2 3 4 5 Laurence, Knott. «Fat embolism syndrome». patient.info, 19-02-2014. [Consulta: 14 març 2018].
* 1 2 3 4 Adeyinka, A; Pierre, L «Fat Embolism». StatPearls, 2020. PMID: 29763060.
* 1 2 Fukumoto, LE; Fukumoto, KD «Fat Embolism Syndrome.». The Nursing Clinics of North America, vol. 53, 3, 01-09-2018, pàg. 335–347. DOI: 10.1016/j.cnur.2018.04.003. PMID: 30100000.
# Suchá Dolina

Suchá Dolina és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1330.
# Snottite

Les snottites són colònies de bacteris extremòfils que pengen de les parets i els sostres de coves, de manera similar a petites estalactites. El seu nom ve de la paraula col·loquial anglesa per a moc nasal snot.
Els estudis genètics d'aquestes colònies mostren que contenen bacteris i també arqueus del grup dels Thermoplasmales.
Els bacteris obtenen la seva energia per quimiosíntesi a partir de compostos del sofre, com ara l'àcid sulfhídric H₂S i de l'aigua calenta que degota des de dalt. Produeixen àcid sulfúric i com a conseqüència els seus productes de rebuig són molt àcids, amb un pH pròxim a 0, similar a l'àcid de les bateries.
Les snottites han estat estudiades per les investigadores Diana Northup i Penny Boston en l'ambient tòxic d'una cova de sofre anomenada Cueva de Villa Luz a Tabasco, Mèxic. El terme original en anglès "snottite" va ser encunyat per Jim Pisarowicz.

## Vegeu també

* Arqueu
* Extremofília

## Referències

* ↑ «Snottites» (en anglès). MicrobeWiki, 10-08-2010. [Consulta: 26 abril 2013].
* ↑ Bond, Philip L.; Smriga, Steven P.; Banfield, Jillian F. «Phylogeny of Microorganisms Populating a Thick, Subaerial, Predominantly Lithotrophic Biofilm at an Extreme Acid Mine Drainage Site» (en anglès). Appl Environ Microbiol., 66(9), setembre 2000, pàg. 3842–3849 [Consulta: 26 abril 2013].
* ↑ «BBC Two - Wonders of the Solar System, Original Series».
* Hose L D, Pisarowcz J A. (1999) Cueva de Villa Luz, Tabasco, Mexico: reconnaissance study of an active sulfur spring cave and ecosystem. J Cave Karst Studies;61:13–21

## Enllaços externs

* Cave slime al lloc web de la NASA
* The Subsurface Life in Mineral Environments (SLIME) Team
* Snottites, del lloc web MicrobeWiki.
# Solange Aumaitre

Solange Aumaitre Marcelino de Maeztu (Madrid, 1951) és una maquilladora espanyola. El seu pare era de París i la seva mare de Madrid, va néixer a aquesta ciutat però es va establir a La Corunya el 1960, i a la mort dels seus pares s'hi va quedar definitivament. Va començar a treballar com a maquilladora al cinema en els curtmetratges gallecs Só para nenos (1985), Noa e Xoana (1986) i O resplandor da morte (1991), a la sèrie de TVG Imos aló? (1989) i al llargmetratge Continental (1990) de Xavier Villaverde. El 1993 va guanyar el Goya al millor maquillatge i perruqueria al costat de Magdalena Álvarez pel seu treball de maquillatge a Tirano Banderas. Després d'aquest èxit va treballar a la sèrie de TVG A familia Pita (1996) i a les pel·lícules La novia de medianoche (1997) i El año de la garrapata (2004). Després deixà el cinema i es dedica al maquillatge de les òperes al Palacio de Congresos.

## Referències

* ↑ Enlace Delaney - Aumaitre Marcelino de Maeztu, ABC, 18 de gener de 1999
* ↑ ¿Dónde se esconde el primer goya gallego?, La voz de Galicia. 2 de febrer de 2019
* ↑ Tirano Banderas al web des Goya
* ↑ Solange Aumaitre: «A veces lo maquillo para ponerlo guapo», La voz de Galicia, 28 de gener de 2002

## Enllaços externs

* Solange Aumaitre a culturagalega.gal
# Taeromys callitrichus

Taeromys callitrichus és una espècie de mamífer rosegador de la família dels múrids. És endèmica del nord-est de Sulawesi (Indonèsia), on viu a altituds d'entre 760 i 2.260 msnm. Els seus hàbitats naturals són els boscos primaris tropicals, tant de plana com montans. Es desconeix si hi ha cap amenaça significativa per a la supervivència d'aquesta espècie. El seu nom específic, callitrichus, significa 'pèl bonic' en llatí.

## Referències

* ↑ Gerrie, R.; Kennerley, R. Taeromys callitrichus. UICN 2017. Llista Vermella d'espècies amenaçades de la UICN, edició 2017, consultada el 20 març 2018.
* ↑ Entrada «Taeromys» d'Animalia (en anglès).
# Televisión del Principado de Asturias 2

Televisión del Principáu d'Asturies 8 (TPA 8), fins al 2009 anomenat TPA 2, és un canal de televisió públic espanyol que emet al Principat d'Astúries. És la segona cadena autonòmica d'aquesta comunitat. És gestionada per l'ens públic Radiotelevisión del Principáu d'Asturies (TPA). Té la seu i estudis a la Universitat Laboral, a Xixón.
El canal tenia la intenció de ser una segona cadena d'estil similar a les que produeixen altres autonòmiques, tot i que, des de l'1 d'abril del 2011, la seva programació és idèntica a la de TPA 7, però amb una hora de retard.

## Referències

* ↑ Estudio de viabilidad técnico-económico para el desarrollo de un Cluster de la Industria Audiovisual en el Principado de Asturias, pàgina 23
* ↑ Transición logo TPA visto desde TPA 2-YouTube
* ↑ TPA cambia la programación de su segundo canal A8-Cine y Tele.com

## Enllaços externs

* Pàgina de l'RTPA
# Solly March

Solomon Benjamin March (20 de juliol de 1994) és un futbolista professional anglès que juga com a volant pel Brighton & Hove Albion FC.

## Referències

* ↑ «Solomon març». Brighton & Hove Albion F.C.. Arxivat de l'original el 28 de març de 2019.
* ↑ «England's matches: The under 20's», 11-06-2019. [Consulta: 12 agost 2019].
* ↑ «England's matches: The under 21's: 2010–20», 24-06-2019. [Consulta: 12 agost 2019].
# Solmans

Solmans (en francès Soumans) és una localitat i comuna de França, a la regió de la Nova Aquitània, departament de la Cruesa. La seva població al cens de 1999 era de 544 habitants. Està integrada a la Communauté de communes du Pays de Boussac.

## Demografia

Evolució demogràfica :
| 1968 | 1975 | 1982 | 1990 | 1999 |
| 869 | 739 | 612 | 540 | 544 |

## Administració

Llista d'alcaldes :
| Període | Identitat | Partit |
| 2001-2008 | Daniel Métayer | |
| 2008- | Gérard Nore | |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Telmatoscopus albipunctoides

Telmatoscopus albipunctoides és una espècie d'insecte dípter pertanyent a la família dels psicòdids.

## Descripció

* Mascle: molt similar a Telmatoscopus albipunctata; ulls separats per una distància igual a una faceta; presència de sutura interocular; antenes d'1,7 mm de llargària i amb 16 artells; ales de 2,2-2,5 mm de longitud i 1,1-1,3 d'amplada, amb pèls espatulats a la meitat basal, la vena subcostal acabant més enllà del nivell de la base de R2+3, i R5 acabant a l'àpex, el qual és agut.
* La femella no ha estat encara descrita.
* Es diferencia de Telmatoscopus albipunctata pels filaments sensorials (en forma de "U" en T. albipunctata i ramificats en T. albipunctoides), la posició de les forcadures alars i l'estructura dels genitals masculins. En canvi, la forma de les ales, el cap, les antenes i la mida són similars en totes dues espècies.

## Distribució geogràfica

Es troba a Oceania: les illes Carolines (la república de Palau) a la Micronèsia.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 3 Quate, L.W., 1959. Diptera: Psychodidae. Insects of Micronesia. 12:435-484.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Bibliografia

* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.

## Enllaços externs

* ION (anglès)
# Telmatoscopus arcuatus

Telmatoscopus arcuatus és una espècie d'insecte dípter pertanyent a la família dels psicòdids que es troba a Àsia: el Nepal.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 Vaillant, 1965. Diptera from Nepal. Psychodidae. Bulletin of the British Museum (Natural History) Entomology, 17: 219-226.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)

## Bibliografia

* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.
# Test de la segona derivada

El criteri de la segona derivada o test de la segona derivada és un teorema o mètode del càlcul matemàtic en el qual s'utilitza la segona derivada per efectuar una prova simple corresponent als màxims i mínims relatius.
Es basa en el fet que si la gràfica d'una funció $f$ és convexa en un interval obert que conté a $c$, i $f'(c)=0,f(c)$ ha de ser un mínim relatiu de $f$. De manera similar, si la gràfica d'una funció és còncava cap avall en un interval obert que conté a $c$ i $f'(c)=0,f(c)$ ha ser un màxim relatiu de $f$.

## Teorema

Sigui $f$ una funció tal que $f'(c)=0$ ($c$ és un punt crític) i la segona derivada de $f$ existeix en un interval obert que conté a $c$.
* Si $f''(c)>0$, llavors $f$ té un mínim relatiu en $(c,f(c))$.
* Si $f''(c)<0$, llavors $f$ té un màxim relatiu en $(c,f(c))$.
* Si $f''(c)=0$, llavors $f$ potser tingui en $c$ un màxim relatiu, un mínim relatiu o cap dels dos.
En el cas que $f''(c)=0$, es pot aplicar el test de la primera derivada per determinar si es tracta d'un extrem.

### Exemples

* Els punts crítics de la funció $f(x)=3x^{3}-8x^{2}+7x-2$ són $x=1$ i $x=7/9$. La funció és dues vegades derivable en entorns d'aquests punts i la seva segona derivada és $f''(x)=18x-16$. Com que $f''(1)=2>0$ i $f''(7/9)=-2<0$, pel test de la segona derivada, $f$ té un mínim local en $x=1$ i un màxim local en $x=7/9$.
* La funció $f(x)=x^{3}$ és dues vegades derivable en un entorn del punt crític $x=0$ però, $f''(x)=0$. No es pot establir si es tracta o no d'un extrem relatiu aplicant el test de la segona derivada.

## Vegeu també

* Criteri de la primera derivada
* Criteri de la tercera derivada
* Extrems d'una funció
* Punt d'inflexió
* Punt crític
* Punt estacionari

## Referències

* ↑ Llopis, José L. «Demostración del criterio de la segunda derivada» (en castellà). Matesfacil. ISSN: 2659-8442 [Consulta: 10 agost 2019].
* ↑ Llopis, José L. «Extremos y monotonía de funciones» (en castellà). Matesfacil. ISSN: 2659-8442 [Consulta: 10 agost 2019].

## Enllaços externs

* Criteri de la Segona Derivada. Universitat Michoacana de Sant Nicolau d'Hidalgo Arxivat 2008-07-12 a Wayback Machine.
# Texas (Nova York)

Texas és una àrea no incorporada (conegut també com a llogaret) situada al comtat de Oswego a l'estat nord-americà de Nova York. Texas està ubicada dins del territori de la ciutat de Mexico.
El comtat de Oswego a partir dels impostos de propietat registra que aproximadament 50 habitatges són a Texas. La població voreja els 200 habitants.
En 1790, George Scribe, un comerciant de la ciutat de Nova York i un alemany de naixement, van adquirir 500.000 acres (2.000 km²) de terra situada entre el llac Oneida i el llac Ontario, per la suma de $ 80.000 (aproximadament 870.000 $ en diners d'avui). Aquesta compra, coneguda com a "patent Scribe", va ser limitada a l'est de Fish Creek ia l'oest pel riu Oswego, i va abraçar a 14 ciutats al comtat de Oswego i quatre ciutats en el Comtat de Oneida. Al voltant de 1794, Scribe va fundar l'assentament de la Vera Creu a la desembocadura del rierol Little Salmon, a la vora del llac Ontario, a 12 milles (19 km) al nord-est de Fort Ontario. Scribe va construir un molí fariner, una botiga, i altres edificis, i va començar un actiu comerç al llac.
El 1812 la ciutat va patir el bloqueig comercial per part de l'imperi Britànic, i el 1820 un incendi va arrasar el lloc, anys després es va establir enm el lloc una naviliera que va plegar en sis o set anys i de 1839 a 1905 es va establir una sucursal de correus.
El nom del llogaret es va convertir en Texas, en algun moment entre 1820 i 1860
Texas, està ubicada a les Coordenades 43° 30′ 46″ N, 76° 15′ 5″ O﻿ / ﻿43.51278°N,76.25139°O﻿ / 43.51278; -76.25139.

## Referències

* ↑ «http://www.census.gov/geo/www/gazetteer/gazetteer2010.html», (En anglès). Oficina del Cens dels ESTATS UNITS (16 de febrer de 2011).
* ↑ Faust, Ralph (1948). The Story of Oswego County. Oswego: Palladium-Times.
* ↑ «American FactFinder». Oficina del Cens dels Estats Units. [Consulta: 31 gener 2008].
Viccionari
# The Boob

The Boob és una pel·lícula muda estatunidenca dirigida per William A. Wellman i protagonitzada per Gertrude Olmstead, George K. Arthur i Joan Crawford. Es va estrenar el 17 de maig de 1926. Inicialment la pel·lícula l'havia de dirigir Robert Vignola però va ser ràpidament substituït per Wellman; el resultat però no va ser gens de gust dels productors que van acomiadar el director i no estrenaren la pel·lícula fins un any més tard.

## Argument

Peter (George K. Arthur) és un granger idealista que busca guanyar el cor d'Amy (Gertrude Olmstead), a qui agrada Harry (Tony D'Algy). Jane (Joan Crawford) és una agent de l'època de la Prohibició que busca activitats il·legals de contraban de licors.

## Repartiment

* Gertrude Olmstead: Amy
* George K. Arthur: Peter Good
* Joan Crawford: Jane
* Charles Murray: Cactus Jim
* Tony D'Algy: Harry Benson
* Hank Mann: L'empleat
* Edythe Chapman: la dona gran (no surt als crèdits)
* Babe London: la noia grassa (no surt als crèdits)

## Referències

* 1 2 Wellman, William A.; Jr, William Wellman. The Man and His Wings: William A. Wellman and the Making of the First Best Picture (en anglès). Greenwood Publishing Group, 2006, p. 96. ISBN 978-0-275-98541-7.
* ↑ «The Boob» (en anglès). American Film Institute Catalog. [Consulta: 24 maig 2021].
* ↑ Jr, William Wellman. Wild Bill Wellman: Hollywood Rebel (en anglès). Knopf Doubleday Publishing Group, 2015-04-07. ISBN 978-1-101-87028-0.
# Techno-pop

El techno-pop és un gènere de música electrònica caracteritzat per l'ús de sons elèctrics o robòtics sobre melodies simples. Nascut a finals dels anys 70, compta amb artistes rellevants com per exemple Brian Eno, determinats treballs de Pink Floyd, Depeche Mode, Ladytron i Miss Kittin. El so d'aquests grups ha estat caracteritzat com a fred o fosc, en oposició a altres gèneres similars com el dance. El gènere va néixer a partir del synthpop, del qual pren l'ús de sintetitzadors, i del pop britànic.
# Stewart Shapiro

Stewart D. Shapiro és un catedràtic de Filosofia de la Universitat Estatal d'Ohio i professor visitant regular a la Universitat de Saint Andrews a Escòcia. Figura contemporània important de la filosofia de les matemàtiques en la qual defensa una versió de l'estructuralisme. Va estudiar Matemàtiques i Filosofia a la Universitat de Case Western Reserve. Posteriorment, va obtenir el seu Master en Matemàtiques amb Distinció a la Universitat de Nova York a Buffalo el 1975. Tres anys després va obtenir el seu Doctorat en el mateix lloc. En aquests anys, juntament amb John Corcoran -el seu director de tesi, va començar la seva fascinació per la lògica de segon ordre. També ha estat condecorat com O'Donnell Professor of Philosophy .

## Llibres

* Foundations without Foundationalism: A Case for Second-Order Logic. Oxford University Press, 1991.
* Philosophy of Mathematics: Structure and Ontology. Oxford University Press, 2000.
* Thinking about Mathematics: The Philosophy of Mathematics. Oxford University Press, 2000.
* Vagueness in Context. Oxford University Press, 2006.

## Enllaços externs

* Stewart Shapiro's webpage at Ohio State University
* Stewart Shapiro's Home Page at St. Andrews